**DOKUMENTACIJA ZA NADMETANJE**

**za osobe koje nisu obveznici Zakona o javnoj nabavi za provedbu nabave iz projekta ''ZAŽELI- Program zapošljavanja žena na području Grada Vrbovca i okolnih općina Dubrava, Gradec, Farkaševac, Rakovec i Preseka'', kodni broj UP.02.1.1.05.0148**

**NABAVA POTREPŠTINA ZA KUĆANSTVO I OSOBNU HIGIJENU**

**ZA KRAJNJE KORISNIKE S NAMJEROM SKLAPANJA UGOVORA O NABAVI**

**ROBA S JEDNIM GOSPODARSKIM SUBJEKTOM**

**NA RAZDOBLJE OD 24 MJESECA**

**Evidencijski broj nabave: 01/2018.**

**Vrbovec, kolovoz 2018. godine**

**Sadržaj**

[**1.** **Opći podaci** 1](#_Toc521622446)

[**2.** **Podaci o predmetu nabave** 2](#_Toc521622447)

[**3.** **Jezik ponude, rok za dostavu ponuda, otvaranje ponuda rok izvršenja i plaćanje** 4](#_Toc521622448)

[**4.** **Rok valjanosti ponude** 4](#_Toc521622449)

[**5.** **Uvjeti plaćanja** 5](#_Toc521622450)

[**6.** **Uvjeti sposobnosti** 5](#_Toc521622451)

[**7.** **Razlozi isključenja** 5](#_Toc521622452)

[**8.** **Jamstva** 6](#_Toc521622453)

[**9.** **Cijena ponude i kriterij za odabir** 6](#_Toc521622454)

[**10.** **Javno otvaranje, Pregled i ocjena ponude** 7](#_Toc521622455)

[**11.** **Pojašnjenja i izmjene dokumentacije za nadmetanje** 8](#_Toc521622456)

[**12.** **Sadržaj ponude** 8](#_Toc521622457)

[**13.** **Navod o zajednici ponuditelja ili proizvoditelju** 9](#_Toc521622458)

[**14.** **Podnošenje predstavke** 9](#_Toc521622459)

**Evidencijski broj nabave 01/2018**

**DOKUMENTACIJA ZA NADMETANJE**

1. **Opći podaci**

*Podaci o naručitelju (NOJN)*

Ime podnositelja: Hrvatski Crveni križ Gradsko društvo Crvenog križa Vrbovec

Ulica: Trg Petra Zrinskog 23

Grad/naselje: 10340 Vrbovec

Država: Republika Hrvatska

OIB: 38476056380

Internet adresa: www.gdck-vrbovec.hr

Naziv projekta: ''ZAŽELI- Program zapošljavanja žena na području Grada Vrbovca i okolnih Općina Dubrava, Gradec, Farkaševac, Rakovec i Preseka''

Očekivano trajanje: 30 mjeseci

Broj poziva: **UP.02.1.1.05.**

Broj Ugovora: **UP.02.1.1.05.0148**

*Osoba zadužena za komunikaciju s gospodarskim subjektima*

|  |  |
| --- | --- |
| Kontakt osoba: | Jelena Mucko |
| Telefon/Faks: | Telefon: 01/2791-018 |
| E-mail adresa: | jelenamucko@net.hr |

Sve informacije vezane uz postupak nabave, Ponuditelji mogu dobiti isključivo od navedene kontakt osobe. Cjelokupna komunikacija i razmjena informacija se vodi u pisanoj formi, putem elektroničke pošte osobe zadužene za komunikaciju s gospodarskim subjektima.

Javni poziv bit će objavljen na web stranici www.strukturnifondovi.hr 14 dana.

Rok za postavljanje dodatnih pitanja je 17. 8. 2018., a odgovori na sva postavljena pitanja bit će objavljeni tokom 18. 8. 2018. Javno otvaranje ponuda je 24. 8. 2018. u 12:00 sati. Pojašnjenja će biti objavljena 18. 8. 2018. (Sva zakašnjela pitanja neće se uzimati u obzir niti će naručitelj na njih odgovarati).

Ponuditelj može zatražiti pojašnjenje ili upotpunjavanje odnosno uklanjanje pogreške, nedostataka ili nejasnoće koje Naručitelj smatra otklonjivima u primjerenom roku, a koji rok ne može biti kraći od pet kalendarskih dana.

Tijekom roka za dostavu ponuda, Naručitelj može iz bilo kojeg razloga izvršiti izmjene/dopune dokumentacije za nadmetanje. Eventualne izmjene/dopune dokumentacije za nadmetanje biti će stavljene na raspolaganje putem internetske stranice gdje je objavljena i izvorna dokumentacija.

Svi ponuditelji se upućuju da redovito prate objave na stranici www.strukturnifondovi.hr te na stranici Hrvatskog crvenog križa Gradsko društvo Crvenog križa Vrbovec www.gdck-vrbovec.hr te naručitelj ne snosi nikakvu odgovornost ukoliko ponuditelji nisu pravovremeno preuzeli pojašnjenja i izmjene/dopune dokumentacije za nadmetanje.

Sva dokumentacija u ovom postupku može se dostaviti u neovjerenoj preslici, s time da prilikom analize ponuda, naručitelj može zatražiti od najpovoljnijeg ponuditelja original dokumente na uvid.

1. **Podaci o predmetu nabave**

Predmet nabave je Nabava potrepština za kućanstvo i osobnu higijenu za krajnje korisnike sukladno Troškovniku (Prilog 3.) koji je sastavni dio dokumentacije za nadmetanje.

Predmet nabave nije podijeljen u grupe, te je Ponuditelj u obvezi ponuditi cjelokupan predmet nabave, odnosno ponuda mora sadržavati sve stavke Troškovnika (Prilog 3.).

Procijenjena vrijednost nabave je 864.000,00 kn s PDV-om.

**Vrsta postupka nabave: Javno nadmetanje za robe, izbor ponuditelja na temelju najboljeg omjera cijene i kvalitete**

Navod o sukobu interesa: Hrvatski Crveni križ Gradsko društvo Crvenog križa Vrbovecobjavljuje da ne smije sklapati ugovore sa sljedećim gospodarskim subjektima:

* AQUAVENTUS d.o.o., Livadarska 18, 10340 Vrbovec, OIB: 40313098111,
* QUADRIVIA d.o.o., Zleninska ulica 37, 10340 Vrbovec, OIB: 97380317769.

Količine i tehnički opis predmeta nabave

Količine predmeta nabave su okvirne i temelje se na procjeni potreba Naručitelja, a nalaze se u Prilogu 3. – Troškovnik. Stvarna količina realizirana tijekom trajanja Ugovora može biti veća ili manja od okvirne količine. Naručitelj će predmet nabave naručiti prema svojim stvarnim potrebama i nije u obvezi naručiti količine navedene u Troškovniku (Prilog 3.).

Proizvodi nabave se također mogu mijenjati sukladno potrebama Naručitelja.

Ukupna plaćanja s PDV-om na temelju svih računa ne smiju prelaziti procijenjenu vrijednost nabave iz točke 2.

Odabrani Ponuditelj se obvezuje dostavljati robu u ambalaži koja jamči očuvanje kvalitete prilikom skladištenja i transporta, dostavljenu u paketima/kartonskim kutijama i dopremljenu odgovarajućim vozilima na lokaciju isporuke. Kod odabira ambalaže za pakiranje paketa proizvoda kućanskih i osnovnih higijenskih potrepština potrebno je voditi računa o rukovanju s pakiranjem kod transporta kako ne bi došlo do rasipanja sadržaja i drugih manipulativnih problema.

Trošak ambalaže paketa, kao i sav manipulativni trošak slaganja, transporta i isporuke paketa snosi odabrani Ponuditelj i uključen je u cijenu.

Detaljne tehničke specifikacije predmeta nabave sadržane su u Prilogu 7 – Tehničke specifikacije Dokumentacije za nadmetanje.

Zahtjevi definirani tehničkim specifikacijama predstavljaju minimalne tehničke karakteristike koje ponuđeni predmet nabave mora zadovoljavati te se iste ne smiju mijenjati od strane ponuditelja.

Ponuditelj obavezno popunjava stupac «Ponuđene specifikacije» definirajući detaljno tehničke specifikacije ponuđene robe (napomena: Ponuditelj popunjava tehničke specifikacije upisujući točne karakteristike ponuđene robe, izbjegavajući pri tome popunjavanje stupca samo riječima kao što su npr. „zadovoljava“, „DA“, „jednako vrijedno traženom“ ili „odgovara traženom“).

Stupac «Bilješke, napomene, reference na tehničku dokumentaciju» Ponuditelj može popuniti

ukoliko smatra potrebnim.

Stupac «Ocjena DA/NE » ponuditelj ne popunjava s obzirom na to da je stupac predviđen za ocjene Naručitelja.

Kako bi se ponuda smatrala valjanom, ponuđeni predmet nabave mora zadovoljiti minimalno

ono što je traženo u Prilogu 7 - Tehničke specifikacije.

Roba se mora isporučiti pravodobno te sukladno Tehničkim specifikacijama. Potpisom ugovora ugovaratelj jamči da za isporuku robe posjeduje sve potrebne certifikate i dozvole.

U slučaju kada se Tehničkim specifikacijama upućuje na robnu marku jer je to jedini način da se predmet nabave točno opiše, uputa na robnu marku popraćena je izrazom »ili jednakovrijedno«. Ako pored naziva robne marke nije naveden izraz „ili jednakovrijedno“,

smatrat će se da je i u tom slučaju dozvoljeno ponuditi jednakovrijednu robu. U slučaju nuđenja jednakovrijednih proizvoda, ponuditelj mora dostaviti dokaze jednakovrijednosti .

# **Jezik ponude, rok za dostavu ponuda, otvaranje ponuda rok izvršenja i plaćanje**

Ponuda sa svim traženim prilozima podnosi se u jednom primjerku, na hrvatskom jeziku i na latiničnom pismu. U slučaju dostave nekog od dokumenata na drugom jeziku, isti dokument mora biti dostavljen uz priloženi prijevod na hrvatski jezik od ovlaštenog prevoditelja-sudskog tumača.

Ponuda mora biti uvezana u nerazdvojivu cjelinu, na način da se onemogući naknadno vađenje/umetanje listova. Dokumente koji se ne smiju oštetiti potrebno je staviti u prozirnu foliju prije uveza ponude. Stranice ponude moraju se označiti rednim brojevima i to redni broj stranice i ukupan broj stranica (npr. 1/25).

Ponuda mora biti dostavljena osobno ili poštom najkasnije do dana 24. 8. 2018. godine do 12,00 sati (bez obzira na način dostave) na adresu Naručitelja: Hrvatski Crveni križ Gradsko društvo Crvenog križa Vrbovec, Trg Petra Zrinskog 23, 10340 Vrbovec.

Ponuda dostavljena nakon isteka roka za dostavu ponuda evidentira se kao zakašnjela ponuda

te se bez odgode, neotvorena vraća Pošiljatelju.

**U slučaju slanja ponuda poštom, na omotnici je potrebno navesti:**

• Naziv i adresu naručitelja

Nabava u okviru projekta: ''ZAŽELI- Program zapošljavanja žena na području Grada Vrbovca i okolnih općina Dubrava, Gradec, Farkaševac, Rakovec i Preseka''

• Naziv i adresu ponuditelja

• Naznaka »Ne otvaraj«

1. **Rok valjanosti ponude**

Valjanost ponude mora biti minimalno 30 kalendarskih dana od dana isteka roka za dostavu ponuda. Naručitelj može zatražiti od Ponuditelja primjereno produženje roka valjanosti ponude.

Rok izvršenja:

Ponuditelj se obvezuje izdavati robu iz troškovnika prema izdanim narudžbenicama naručitelja. Naručitelj će robu naručivati narudžbenicom i slati je elektroničkom poštom izabranom ponuditelju. Ponuditelj je u obvezi u roku koji navede u ugovoru i izjavi dostavljati na adrese (Vrbovec, Dubrava, Gradec, Farkaševac, Preseka i Rakovec) koje odredi naručitelj na narudžbenici.

Adresa za dostavu je jedna od adresa sjedišta Grada/Općine. Roba se dostavlja radnim danom od ponedjeljka do petka u razdoblju od 08:00-14:00 sati. Prilikom izdavanja robe, ponuditelj za svako dostavno mjesto izdaje otpremnicu. Dostava robe je minimalno 1 puta mjesečno, a maksimalno 2 puta mjesečno.

1. **Uvjeti plaćanja**

Definirat će se s ponuditeljem s kojim se potpiše Ugovor. Avansno plaćanje i plaćanje prije izvršene usluge nije dozvoljeno.

1. **Uvjeti sposobnosti**

*a) Dokaz financijske sposobnosti*

• potvrdu Porezne uprave ili druge relevantne institucije o nepostojanju duga prema RH koja ne smije biti starija od 30 dana računajući od dana početka postupka

• dokaz da ponuditelj nije bio u blokadi u posljednjih 6 mjeseci - BON2/SOL ne stariji od 30 dana od dana objave ovog postupka

*b) Dokaz pravne i poslovne sposobnosti*

• Izvadak iz Sudskog/obrtnog ili drugog registra ne stariji od 60 dana od dana objave ovog postupka kojim može dokazati da je registriran za poslove trgovine

1. **Razlozi isključenja**

Gospodarski subjekt bit će isključen iz postupka ukoliko

✓ je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupciji, prijevari, terorizmu, financiranju terorizma, pranju novca, dječjeg rada ili drugih oblika trgovanja ljudima.

✓ nije ispunio obaveze plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja

✓ je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete nabave

✓ je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.

✓ je u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način

✓ Ako mu je račun bio u blokadi u posljednjih 6 mjeseci

✓ Ako nije registriran za djelatnost koja je predmet ove nabave.

Nepostojanje razloga za isključivanje iz točke 7. ove Dokumentacije za nadmetanje ponuditelj će dokazati potpisanom izjavom koju dostavlja s ponudom u skladu s Prilogom 2. ove Dokumentacije za nadmetanje.

Naručitelj može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi jedan ili više dokumenata koji potvrđuju da se ponuditelj ne nalazi u situacijama navedenim u točki 7. ukoliko se takvi dokumenti izdaju u zemlji sjedišta gospodarskog subjekta te ih on može ishoditi. U slučaju ako se oni ne izdaju u državi sjedišta ponuditelja, ponuditelj može dostaviti izjavu s ovjerom potpisa kod nadležnog tijela. U slučaju zajednice ponuditelja, Naručitelj može tražiti od svih članova zajednice da pojedinačno dokažu nepostojanje razloga isključenja. U slučaju dostave nekog od dokaza na stanom jeziku, isti dokument mora biti dostavljen uz priloženi prijevod na hrvatski jezik.

1. **Jamstva**

Jamstvo za ozbiljnost ponude.

Ponuditelj jamči da će ukoliko bude odabran kao najpovoljniji ponuditelj pristupiti potpisu ugovora. Jamstvo u slučaju nepotpisivanja ugovora Naručitelj će aktivirati po isteku roka u pozivu za potpis ugovora.

Jamstvo za ozbiljnost ponude daje se u obliku bjanko zadužnice izražen u apsolutnom iznosu u visini 3% vrijednost ponude ( npr. Ako ponuditelj dostavi ponudu s cijenom od 864.000,00 kn s PDV-om iznos na zadužnici ne smije biti manji od 25.920,00 kn).

Jamstvo za uredno ispunjenje ugovora

Jamstvo za uredno ispunjenje ugovora dostavlja samo odabrani ponuditelj.

Jamstvo za uredno ispunjenje ugovora dat će izbrani ponuditelj u roku od 8 dana od dana potpisa ugovora u obliku bjanko zadužnice, a u vrijednosti minimalno 10% ugovorenih usluga bez PDV-a.

1. **Cijena ponude i kriterij za odabir**

Ponuditelj izražava cijenu ponude u kunama (HRK). Cijena ponude piše se brojkama. U cijenu ponude bez poreza na dodanu vrijednost moraju biti uračunati svi troškovi i popusti. Cijena je nepromijenjena tijekom trajanja cijelog ugovora.

***Kriterij za odabir: Najbolji omjer cijene i kvalitete***

*Utvrđivanje vrijednosti ponude:*

*Svaka ponuda temelji se na dva kriterija. Cjenovni kriterij nosi 80 bodova, dok je rok isporuke 20 bodova.*

*Ekonomski najpovoljnija ponuda je ona ponuda koja ima najveći broj bodova. Najveći broj bodova je 100.*

*Ponuda sa najnižom cijenom dobit će 80 bodova dok će ostale ponude dobiti broj bodova sukladno slijedećoj matematičkoj formuli:*

*Cijena ponude =* $\frac{cijena najniže ponude x 80}{cijena promatrane ponude}$

*Kriterij za rok isporuke nosi maksimalno 20 bodova*

*20 bodova dobit će ponuda u kojoj je naznačen rok isporuke u roku 0-36 sati*

*10 bodova dobit će ponuda u kojoj je rok isporuke 37 – 72 sata*

*0 bodova dobit će ponuda u kojoj je rok isporuke 73 -96 sati*

*Ponude u kojima je rok isporuke duži od 96 sati ili nije naznačen rok isporuke ili je rok isporuke dvojben, naručitelj će takvu ponudu odbaciti, odnosno označit će je nepravilnom i neće je razmatrati.*

*Ukupan broj bodova dobiva se zbrajanjem cjenovnog kriterija i kriterija za rok isporuke.*

*Naručitelj je odabrao ovaj kriterij iz razloga jer nema vlastito skladište te će robu naručivati narudžbenicom, a ponuditelj se obvezuje robu s narudžbenice dostavljati na jedno od općinskih/gradskih središta, gdje će se roba po otpremnici preuzimati. Za svaki otpremni centar bit će izdana narudžbenica, svaki otpremni centar mora imati otpremnicu.*

*Neispunjavanje ovog kriterija u ugovorenom roku, naručitelj će zaračunati ponuditelju kaznu u iznosu od 3% vrijednosti pošiljke koju je trebao isporučiti.*

U slučaju da dvije i više valjanih ponuda imaju jednaku cijenu, naručitelj će izabrati ponudu koja je po redoslijedu zaprimanja zaprimljena prva.

1. **Javno otvaranje, Pregled i ocjena ponude**

Za potrebe pregleda i ocjene Ponuda, Naručitelj će formirati Odbor za pregled i ocjenu ponuda. Sastanak **Odbora za otvaranje ponuda bit će održan 24. 8. 2018. u 12:00 h, na adresi** **Naručitelja,** kada će se sastaviti Zapisnik o otvaranju ponuda**.** Javnom otvaranju ponuda mogu prisustvovati svi ovlašteni predstavnici ponuditelja koje predaju ponudu, isključivo uz pisano ovlaštenje i osobni identifikacijski dokument (npr. Osobna iskaznica).

Naručitelj u skladu s uvjetima i zahtjevima iz dokumentacije za nadmetanje slijedećim redoslijedom provjerava i odbija ponudu:

- koja nije cjelovita,

- ponudu koja je suprotna odredbama iz dokumentacije,

- ponudu u kojoj cijena nije iskazana u apsolutnom iznosu,

- ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive ili nisu otklonjene u roku,

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Ponuda koja ispunjava sve uvjete, a najpovoljnija je sukladno kriterijima odabira iz ove Dokumentacije za nadmetanje smatrat će se najboljom ponudom.

Naručitelj će sastaviti Zapisnik sa sastanka za ocjenu ponuda te će sve ponuditelje obavijestiti o konačnom odabiru i to slanjem informacije u obliku Odluke o odabiru ili informacije o Odluci o neprihvaćanju neuspješnim ponuditeljima.

U slučaju da niti jedna ponuda ili niti jedna prihvatljiva ponuda ne bude podnesena, Naručitelj će poništiti postupak javne nabave u kojem će slučaju objaviti obavijest o otkazivanju natječaja na internetskim stanicama gdje je objavljena osnovna dokumentacija.

1. **Pojašnjenja i izmjene dokumentacije za nadmetanje**

Naručitelj može zatražiti pojašnjenje ili upotpunjavanje odnosno uklanjanje pogreške, nedostataka ili nejasnoće koje Naručitelj smatra otklonjivima u primjerenom roku, a koji rok ne može biti kraći od pet kalendarskih dana.

Sva komunikacija u ovom dijelu postupka odvija se elektronskim putem.

Ponuditelj koji ne otkloni nedostatak, odnosno ne odgovori naručitelju u roku ili ne dostavi zadovoljavajući odgovor bit će eliminiran iz daljnjeg postupka ocjenjivanja ponuda, odnosno njegova će se ponuda odbaciti i proglasiti kao netočna/nepotpuna.

1. **Sadržaj ponude**

Ponuda mora sadrža sadržavati:

1. Popunjen i potpisan i ovjeren pečatom ponudbeni list (Prilog 1 Dokumentacije za nadmetanje

2. Popunjen, potpisan i ovjeren pečatom obrazac Izjave koji dokazuje da ne postoje obvezni razlozi isključenja (Prilog 2 Dokumentacije za nadmetanje)

3. Popunjen, potpisan i ovjeren pečatom- Prilog 3

4. Popunjen, potpisan i ovjeren pečatom prijedlog ugovora-Prilog 4

5. Ovjerena i potpisana Izjava – Prilog 5

6. Ovjerena i potpisana Izjava – Prilog 6

7. Popunjene, potpisane i ovjerene Tehničke specifikacije - Prilog 7

8. Izvadak iz sudskog, obrtnog, strukovnog ili drugog odgovarajućeg registra ponuditelja

9. Potvrdu Porezne uprave ili druge relevantne institucije o stanju duga koja ne smije biti starija od 30 dana računajući od dana početka postupka

10. Jamstvo za ozbiljnost ponude

11. BON2/SOL

1. **Navod o zajednici ponuditelja ili proizvoditelju**

U ovom postupku dozvoljene su zajedničke ponude ili sudjelovanja proizvoditelja, ali je ograničen broj, odnosno maksimalni broj sudionika u ponudi je 3 (tri).

Ukoliko ponuditelj samostalno predaje ponudu za cjelokupan projekt, on više u ovom postupku ne može biti član zajednice ponuditelja niti podizvoditelj drugom ponuditelju. U tom slučaju, odbacit će se sve ponude u kojima sudjeluje navedeni ponuditelj. Podizvoditelj, odnosno svaki član zajednice ponuditelja obvezan je iz točke 12. (Sadržaj ponude) ove dokumentacije priložiti slijedeće vlastite dokumente pod točkama: **2, 8, 9, i 11.** Svaki član zajednice ponuditelja je obvezan popuniti, potpisati i ovjeriti pečatom ponudbeni list (Prilog 1 Dokumentacije za nadmetanje).

Ponuda zajednice ponuditelja mora sadržavati podatke o svakom članu zajednice ponuditelja kako je određeno u ponudbenom listu uz obveznu naznaku člana zajednice ponuditelja broj 1 koji će se nazivati „Ponuditelj“ koji će kao vodeći član potpisati i ovjeriti ponudu i bit će ovlašten za komunikaciju s naručiteljem.

 Ukoliko dođe do potpisivanja ugovora, svaki član zajednice ponuditelja potpisat će ugovor. Članu zajednice ponuditelja, tj. podizvoditelju plaća se direktno na račun, stoga je bitno navesti koje će poslove i koliku vrijednost obavljati koji član.

1. **Podnošenje predstavke**

Svaki nezadovoljni ponuditelj može uložiti predstavku ako smatra da je njegova ponuda trebala biti odabrana kao najbolja, odnosno najpovoljnija, ali nije zbog postupanja naručitelja. Ukoliko je neopravdano odbije, isključen ponuditelj podnosi predstavku u pisanom obliku u roku od 8 dana od dana primitka odluke o odabiru ili odluke o odbijanju ili odluke o poništenju posredničkom tijelu, Povjerenstvo za odlučivanje o prigovorima i žalbama, Hrvatski Crveni križ Gradsko društvo Crvenog križa Vrbovec, Trg Petra Zrinskog 23, 10340 Vrbovec. Predstavka se dostavlja na dokaziv način. Podnositelj predstavke mora u svom dopisu obrazložiti navode. Podnošenje predstavke ne zaustavlja daljnji tijek projekta, odnosno sklapanje ugovora.